Buinakskas
Buinakskas (rus. Буйнакск, vietinėmis kalbomis Шура arba ЩурахӀи) – miestas Rusijoje, Dagestane, 41 km į pietvakarius nuo Machačkalos. Rajono centras. Geležinkelio stotis. Plentai į Machačkalą, Kiziljurtą, Čiragą. Mašinų gamybos (hidraulinių agregatų), eleltronikos, baldų, maisto (konservų), avalynės, lengvoji pramonė. Veikia krašto muziejus, mečetė su medrese, Dagestano islamo institutas, apleista sinagoga. Buinaksko apylinkėse veikia sanatorijos, yra II–I tūkstm. pr. m. e. raitelio raižinys uoloje. Tautinė sudėtis (2010 m.): avarai – 45,79 %, kumykai – 30,78 %, rusai – 6,95 %, lakai – 6,81 %, darginai – 6,33 %, azerbaidžaniečiai – 0,55 %, lezginai – 0,42 %, totoriai – 0,33 %.